મોહમ્મદ શમીએ આઈપીએલમાં રમતી વખતે હસીન જહાંને જોઈ હતી અને પહેલી જ નજરે એને દિલ દઈ બેઠો હતો. હસીન પણ શમીની નિકટ આવી હતી અને બંને જણનો પ્યાર અંતે લગ્નમાં ફેરવાયો હતો. બંનેને એક દીકરી છે. આ બંનેનો મામલો છૂટાછેડામાં પરિણમશે કે બંને જણ સમાધાન કરીને ફરી એમના લગ્નજીવનમાં ઠરીઠામ થઈ જશે એ તો સમય જ કહેશે, પણ ભારતીય ક્રિકેટ ક્ષેત્રની મોટી હસ્તીઓ લગ્નેતર સંબંધોમાં ફસાઈ હોય એવો આ પહેલો પ્રસંગ નથી. આ પહેલાં પણ અનેક સેલિબ્રિટીઝ આવા કિસ્સાઓમાં ફસાઈ ચૂકી છે.